STAR เตรียมเสนอขายตั๋วแลกเงินระยะสั้นให้ PP วงเงินไม่เกิน 200 ลบ.
STAR เตรียมเสนอขายตั๋วแลกเงินระยะสั้นให้ PP ไม่เกิน 10 ฉบับ วงเงินไม่เกิน 200 ลบ.
2 พ.ย. 2558

นายอริชัย รักธรรม รองประธานกรรมการ บริษัท สตาร์ ซานิทารีแวร์ จำกัด (มหาชน) หรือ STAR เปิดเผยว่า มติที่ประชุมคณะกรรมการบริษัท อนุมัติการออกและเสนอขายตั๋วแลกเงินระยะสั้นให้แก่ผู้ลงทุนในวงจำกัดวงเงินไม่เกิน 200 ล้านบาท อายุไม่เกิน 270 วัน นับจากวันที่ออกตั๋วแลกเงิน ประเภทของหลักทรัพย์ ตั๋วแลกเงินระยะสั้น (Bill of Exchange) เสนอขายบุคคลในวงจำกัดไม่เกิน 10 ฉบับ ณ ขณะใดขณะหนึ่ง วงเงินจำนวนต้นเงินของตั๋วแลกเงินจะมีมูลค่าไม่เกิน 200 ล้านบาท
โดยจะออกเสนอขายครั้งเดียวหรือหลายคราวก็ได้ อัตราดอกเบี้ยขึ้นอยู่กับสภาวะตลาดในขณะที่ออกและเสนอขายตั๋วแลกเงินในแต่ละครั้ง อายุของตั๋วแลกเงิน ไม่เกิน 270 วัน นับจากวันที่ออกตั๋วในแต่ละครั้ง วัตถุประสงค์เพื่อเพิ่มสภาพคล่อง และเตรียมการลงทุนสำหรับการขยายธุรกิจและการปรับโครงสร้างธุรกิจของบริษัทเสนอขายให้แก่ผู้ลงทุนในวงจำกัด ได้แก่ ผู้ลงทุนรายใหญ่ (High Net Worth Investors: HNW) ไม่เกิน 10 ฉบับ ทั้งนี้ โดยมอบหมายให้บริษัทหลักทรัพย์ เออีซี จำกัด (มหาชน) เป็นตัวแทนการจัดจำหน่าย